CELEX: C2005/182/04
Language: et
Date: 2005-07-23 00:00:00
Title: Euroopa Kohtu otsus (suurkoda) 7. juuni 2005. aasta kohtuasjas C-17/03 (College van Beroep voor het bedrijfsleven'i eelotsusetaotlus): Vereniging voor Energie, Milieu en Water jt versus Directeur van de Dienst uitvoering en toezicht energie (Elektri siseturg — Eesõigustatud juurdepääs elektri piiriülesele ülekandevõrgule — Üldisest majandushuvist tulenevate teenuste haldamise eest varem vastutanud ettevõtja — Enne elektrituru liberaliseerimist sõlmitud pikaajalised lepingud — Direktiiv 96/92/EÜ — Mittediskrimineerimise põhimõte — Õiguspärase ootuse ja õiguskindluse põhimõtted)

23.7.2005   
            
            
               ET
            
            
               Euroopa Liidu Teataja
            
            
               C 182/2
            
         
      EUROOPA KOHTU OTSUS
   
   (suurkoda)
   7. juuni 2005. aasta
   kohtuasjas C-17/03 (College van Beroep voor het bedrijfsleven'i eelotsusetaotlus): Vereniging voor Energie, Milieu en Water jt versus Directeur van de Dienst uitvoering en toezicht energie (1)
   
   (Elektri siseturg - Eesõigustatud juurdepääs elektri piiriülesele ülekandevõrgule - Üldisest majandushuvist tulenevate teenuste haldamise eest varem vastutanud ettevõtja - Enne elektrituru liberaliseerimist sõlmitud pikaajalised lepingud - Direktiiv 96/92/EÜ - Mittediskrimineerimise põhimõte - Õiguspärase ootuse ja õiguskindluse põhimõtted)
   (2005/C 182/04)
   Kohtumenetluse keel: hollandi
   Kohtuasjas C-17/03, mille esemeks on Euroopa Kohtule EÜ artikli 234 alusel College van Beroep voor het bedrijfsleven'i (Madalmaad) 13. novembri 2002. aasta otsusega esitatud eelotsusetaotlus, mis saabus Euroopa Kohtusse 16. jaanuaril 2003, menetluses Vereniging voor Energie, Milieu en Water, Amsterdam Power Exchange Spotmarket BV, Eneco NV v. Directeur van de Dienst uitvoering en toezicht energie, menetluses osales Nederlands Elektriciteit Administratiekantoor BV, varem Samenwerkende ElektriciteitsProduktiebedrijven NV, tegi Euroopa Kohus (suurkoda), koosseisus: president V. Skouris, kodade esimehed P. Jann, C. W. A. Timmermans ja A. Rosas (ettekandja), kohtunikud J. P. Puissochet, R. Schintgen, N. Colneric, S. von Bahr, M. Ilešič, J. Malenovský ning U. Lõhmus; kohtujurist C. Stix-Hackl, kohtusekretär: vanemametnik M.-F. Contet, 7. juunil 2005 otsuse, mille resolutiivosa on järgmine:
   
               1.
            
            
               Euroopa Parlamendi ja nõukogu 19. detsembri 1996. aasta direktiivi 96/92/EÜ elektri siseturu ühiseeskirjade kohta artikli 7 lõige 5 ja artikkel 16 ei piirdu tehniliste eeskirjadega, vaid neid tuleb tõlgendada kui igasugusele diskrimineerimisele kohalduvatena.
            
         
               2.
            
            
               Nimetatud artiklitega on vastuolus ettevõtjale elektri piiriülese ülekandmisvõimsusele eesõigustatud juurdepääsu lubavad siseriiklikud meetmed, olenemata sellest, kas need meetmed tulenevad võrguoperaatorilt, võrgukontrollijalt või seadusandjalt, juhul, kui need meetmed ei ole lubatud direktiivi 92/96 artiklis 24 ettenähtud menetluse raames.
            
         
      (1)  ELT C 70, 2.3.2003.